Kuri 22/11/2023, mu ijoro neretswe mu nzozi, ibijya gusa n’urukundo rwa mbere nagiranye n’umuntu tutizera kimwe. Natunguwe no gufunga kw’iyo filime kabone n’ubwo nari ndwaye ariko byarambyukije ntangira kwandika. Ibikubiye muri iyi nkuru bishingiye kuri ibyo neretswe nijoro.  
  
Byatangiye hari ibyishimo byari byatumiwemo ababyeyi bange, abavandimwe ba hafi, nyogokuru wange, ababyeyi , nyirakuru ndetse n’izindi ncuti za hafi b’umukobwa w’incuti yange nabo bari bahari. Twari twishimiye ko mushiki wanjye wari uri ku kwa muganga yakize indwara yari arwaye. Mu birori nyogokuru yasekaga cyane ariko mama akagerageza kumubwira ngo nagabanye guseka. Byasaga n’aho yanyoye inzoga. Ababyeyi bo ku ruhande rw’umukobwa bari bitonze, maze ntanga ijambo ku bantu bari bahari bakuru maze baratubwira nuko tujya mu modoka ya Toyota turataha. Imodoka yanyuze mu muhanda uri mu musozi kandi munsi y’umuhanda hari mu gishanga kibanziriza kujya mu kiyaga. Mu gutaha iyo modoka yihutaga bidasanzwe, nuko igeze kuri dodani uwayitwaraga arakomeza arayitwara nkuko bisanzwe mu muvuduko ntagereranywa maze twese itujugunya hejuru. Twari turi hafi kugera mu ihuriro ry’imihanda, hari faire rouge nyinshi ndetse n’isoko, hasaga no Ku Giti Cy’inyoni. Abo mu muryango wange bose bagwa bava muri iyo modoka nuko imodoka n’umutwazi wayo barakomeza nkaho ntacyabaye ariko yari impanuka iteye ubwoba kabone n’ubwo ntawakomeretse.

Mu kugwa tuva mu modoka, nge naguye ahantu hasa n’aha ngenyine. Hari hariho turiya dutwikira imiferege tubiri maze hagati harimo ikiziba, nuko ngwa muri icyo kiziba mpagaze. Aho nari ndi uko nari ndi ku nkengero nezaneza z’ikiyaga. Maze mbonye ntacyo mbaye ndishima nk’ibisanzwe mu gukebuka mbona abahungu b’iwacu ntari nziko bari I Kigali nsanga nibo bari bicaye kuri gentle step yari inyegereye hafi aho. Mbona ntakintu kibatunguye mu bibaye ndabasuhuza maze nange mberekako ntacyabaye nk’uko bisanzwe mpita mbabaza nti”Ese ko mwese mwaje i Kigali, ubu iwacu ni inde uzajya umenya ibijyanye n’imyaka yo mu butaka ndetse n’inka?” nuko bansubiza ibindi nkaho batigeze bamenya uburyo nageze aho hantu.  
  
Mbonye batabimbajije nahise mfata iya mbere maze njya kureba abavandimwe banjye bo uko bameze kuberako bwa mbere nari numvise habayeho gutangara kw’abari bari mu isoko bitewe n’iyo mpanuka ariko nagezeyo nsanga mama ndetse n’abandi bari gutonora ibishyimbo nkaho ntacyabaye. Mbajije umwe muri bo arambwira ati ”ariko se hari icyabaye twakabaye turi gutonora ibishyimbo?” maze ndabaza nti “na bucura bwacu ameze neza?” Nkibibaza mbona ntakibazo afite nawe ari guseka. Nuko muri uwo mwanya aho kubafasha gutonora ibishyimbo nigira inyuma y’isoko nk’ahegereye cya kiyaga nsanga bari gukora umuhanda.  
  
Aha rero niho haje kubera ibintu byantangaje. Nitegereje imashini ikora imihanda n’ibitaka byari biyirunze imbere, ariko ntamuntu wari urimo. Shoferi yari ari mu rundi ruhande ari kumwe n’undi muntu baganira. Sinzi ukuntu nakuyemo inkweto nzijugunya ahegereye amapine y’imashini, munsi yayo mu ruhande rutandukanye n’urwo nari ndimo. Nahise mbura ukuntu njya kuzifata maze nuko njya munsi y’imashini ngo mfate inkweto zange. Nabuze ukuntu nzigeraho bitewe n’ibitaka byinshi imodoka yari ihagazemo.

Shoferi yandabutswe nabuze ukuntu mva munsi y’imashini kandi nabuze n’ukuntu mva munsi yayo. Maze nuko akomeza kwiganirira na wa mugabo bari kumwe. Haje umukobwa wagira ngo ni umukozi we maze aramubwira ati ubundi nk’uyu yakoze ibiki? Maze aramubwira ati muyorane n’iyi myanda ujye kumusuka muri kiriya kiyaga. Mu bwoba bwinshi ntano gusaba imbabazi, numvaga napfuye maze anjyana mu kiyaga ariko mukunsunikana n’ibitaka ntabwo nigeze ngera mu mazi. Igipangu cyari kiri ku irembo ryaho banyuza bya bitaka arongera aragifunga. Hashize igihe runaka wa mukobwa aje gufungura igipangu asanga nsutamye kuri bya bitaka nsa n’umwenyura, maze biramutangaza cyane kandi biramushimisha cyane. Ahita agenda ahuruza abantu bose agira ati “abonye Yesu!”   
  
Amaze guhuruza abantu bose baje ngo baje kureba Yesu, maze hazamo n’umukobwa twakundanaga nuko ntinamukunda ahubwo mpitamo undi wari witonze cyane wari uhagaze ku gikuta cy’isoko ryari ryegeranye n’irembo ryaho bamenera umucanga. Uwo mukobwa yari yambaye ipantaro, n’agapira kajya gusa orange n’agashanete mu ijosi afite n’umusatsi mukeya. Nubwo namukunze yari afite isoni kuberako nabimubwiriye imbere y’abantu benshi. Maze agira ubwoba kumbe se ni umusirikari.

Se abyumvishe abwira abasirikari ndetse n’abandi bari bambaye gisivire maze baranshakisha ariko bakajya bambona nkiruka, bakabaza abo bahuye nabo bakababwira aho ndi maze bakambura, mbakwepakwepa. Sinzi ukuntu bari hafi kumfata maze, bakomanga ku rugo kandi nari nihishe impande yarwo nyir’urugo atambonye. Maze abasirikare boherejwe na ba basirikare bakomanze yo babanza kumubaza amakuru bamubaza ko nta muntu babonye arabahakanira bitewe nuko yari ari mu nzu asa n’uwari uri gukaraba.  
  
Ku rundi ruhande, abambaye gisivire bashakishaga mu bihuru biri hafi y’urugo baba bangezeho bafite inkoni. Mu gihe bari kuntabariza bavugako bambonye mba mbonye abantu bambaye amapantalo y’icyatsi ndetse n’amashati y’umweru nka JA bari bavuye mu muhanda utandukanye n’uwo nari ndimo, kandi bo ntibakomeje ngo bajye mu isoko ahuwbo bahise baca indi nzira y’ubusamo maze baza mu muhanda wari utarimo abagenzi ari nawo nari nahungiyemo. Nuko mbabonye mbona nange imyenda bambaye isa n’iyange maze ndibwira nti ”Korari ndirimbamo iraje reka nyijyemo bariya ntabwo barongera kunyirukaho.” Sinzi ukuntu hasigaye umusivire umwe maze mpita niruka nza nsanga korari maze ngezemo abanyirukankagaho banshaka barambura nuko nkomezanya urugendo n’abaJA ariko umutuzo abaJA bari bafite barawugumana nange mpita ntuza.